4.  การประกอบธุรกิจของแต่ละสายผลิตภัณฑ์

    1.  ลักษณะของผลิตภัณฑ์หรือบริการหลัก

  ธุรกิจหลักของ บริษัท โนเบิล ดีเวลลอปเมนท์ จำกัด (มหาชน) และบริษัทย่อย
  คือธุรกิจพัฒนาอสังหาริมทรัพย์เพื่อขาย โดยพัฒนาเป็นโครงการเพื่ออยู่อาศัยทั้งรูปแบบ บ้านเดี่ยว
  และคอนโดมีเนียมทั้งแนวราบและตึกสูง โครงการของบริษัทฯ
  เน้นการออกแบบเพื่อการอยู่อาศัยที่แตกต่างให้เป็นทางเลือกแก่ลูกค้าที่ต้องการความเป็นเอกลักษณ์ส่วนตัวและต้องการบ้านที่ต่างจากแนวคิดเดิม
  ๆ โดยโครงการของบริษัทฯ จะมุ่งเน้นทำเลที่มีศักยภาพ ใกล้ย่านศูนย์กลางธุรกิจ
  และพร้อมด้วยสิ่งอำนวยความสะดวก ที่เพิ่มคุณค่าให้การอยู่อาศัย โครงการของบริษัทฯ
  ประกอบด้วยรูปแบบดังนี้

-   บ้านเดี่ยว โดยบริษัทฯ เสนอทางเลือกให้ลูกค้า 3 ทางเลือก คือ

  บ้านพร้อมอยู่ (Pre-Build)
  เพื่อให้ลูกค้าเกิดความเชื่อมั่นโดยจะได้เห็นและเลือกบ้านที่ตรงกับความต้องการของตนก่อนตัดสินใจซื้อ
  และยังตอบสนองความต้องการของลูกค้าที่ต้องการอยู่อาศัยในทันทีที่ตัดสินใจซื้อบ้าน บริษัทฯ
  จึงเสนอบ้านสร้างเสร็จพร้อมเข้าอยู่อาศัย เพื่อเป็นทางเลือกให้แก่ลูกค้า
  ทั้งนี้บ้านพร้อมอยู่ที่บริษัทฯ
  นำเสนอยังคงรูปแบบที่แตกต่างและแสดงถึงความเป็นเอกลักษณ์ของผู้อยู่อาศัยด้วย
  อนึ่งเพื่อควบคุมต้นทุนและระยะเวลาก่อสร้างโครงการของบริษัทฯ
  ในปัจจุบันจะเป็นโครงการบ้านพร้อมอยู่ และ บ้านพร้อมอยู่รวมตกแต่งภายในเท่านั้น

  บ้านพร้อมอยู่รวมตกแต่งภายใน (Noble Instant) เป็นการพัฒนาขึ้นไปอีกขั้นจากบ้านพร้อมอยู่
  โดยการรวมการตกแต่งภายในที่เติมเต็มชีวิตให้ลูกค้ายิ่งขึ้น
  กลยุทธ์การขายในรูปแบบนี้นอกจากลูกค้าจะได้เลือกบ้านแบบที่ต้องการแล้ว
  ยังได้สัมผัสถึงบรรยากาศของบ้านที่แท้จริงด้วยการตกแต่งภายในอย่างสมบูรณ์ตามสไตล์ของ
  Noble ที่ถูกออกแบบและตกแต่งโดยคำนึงถึงความมีเอกลักษณ์ ความสวยงามอย่างมีดีไซน์
  ประโยชน์ใช้สอย และสอดคล้องกับแบบบ้านที่เลือก ภายใต้แนวคิดของ Noble Instant
  ลูกค้าไม่ต้องกังวลและเสียเวลากับการตกแต่งภายในอีกต่อไป
  สิ่งเดียวที่ยังอาจจะเป็นภาระของลูกค้า คือ “เหลือแค่คิด จะใช้ชีวิตอย่างไร” บริษัทฯ เสนอ
  Noble Instant เพื่อเป็นทางเลือกให้แก่ลูกค้าในทุกโครงการบ้านเดี่ยวของบริษัทฯ

  บ้านสั่งสร้าง (Build-to-Order)
  สำหรับลูกค้าโครงการบ้านเดี่ยวที่ต้องการรูปแบบตกแต่งภายในและการใช้สอยตามแบบฉบับของตนเอง
  โดยหลังจากลูกค้ารับโอนที่ดินที่เลือกซื้อในโครงการของบริษัทฯ แล้ว บริษัทฯ
  จะสร้างบ้านให้แก่ลูกค้า
  ซึ่งลูกค้าสามารถเลือกที่จะเปลี่ยนแปลงหรือเพิ่มเติมในส่วนของวัสดุหรืออุปกรณ์ตกแต่งบ้านได้ตามความต้องการของตนเอง

-   อาคารชุดพักอาศัย (Condominium) บริษัทฯ
    จะเลือกทำเลกลางเมืองที่มีศักยภาพสูงเพื่อพัฒนาโครงการคอนโดมีเนียม
    โดยพัฒนาทั้งอาคารสูงตั้งแต่ขนาด 8 ชั้นขึ้นไป โดยตั้งแต่ปี 2546 บริษัทฯ
    ได้เปิดโครงการคอนโดมีเนียมรวม 8 โครงการใน 6 ทำเลเยี่ยมกลางกรุง ได้แก่
    โครงการโนเบิล ออรา คอนโด ซอยทองหล่อ , โครงการโนเบิล ซีโรไนน์ ซอยร่วมฤดี,
    โครงการโนเบิล ไลท์ ซอยอารีย์ 1 สถานีรถไฟฟ้าอารีย์, โครงการโนเบิล แอมเบียนส์
    สารสิน, โครงการโนเบิล รีมิกซ์ สุขุมวิท 36, โครงการโนเบิล โซโล ซอยทองหล่อ,
    โครงการโนเบิล รีเฟลกซ์ ซอยอารีย์ และโครงการโนเบิลรีวิล ซอยเอกมัย

-   ทาวน์เฮ้าส์และอาคารพาณิชย์ ด้วยตระหนักถึงความต้องการของลูกค้าในทุกกลุ่ม บริษัทฯ
    จึงขยายฐานทางการตลาดให้ครอบคลุมทุกกลุ่มลูกค้า
    จึงพัฒนาโครงการทาวน์เฮ้าส์และอาคารพาณิชย์โดยโครงการแรกใช้แนวคิดบ้านหลังแรก
    (First Home) ในทำเลใกล้ศูนย์กลางธุรกิจแต่ราคาชานเมือง ด้วยราคาเริ่มต้นเพียง
    890,000 บาท และในปี 2552 บริษัทฯ ได้พัฒนาโครงการทาวน์เฮ้าส์ใจกลางเมือง โนเบิล
    คิวบ์ ตั้งอยู่บนถนนพัฒนาการ โดยในเฟสแรกมีจำนวน 64 ยูนิตด้วยราคาเริ่มต้น 4.5 ล้านบาท

-   ที่ดินจัดสรร โครงการที่ดินจัดสรรโครงการแรกที่บริษัทฯ ได้พัฒนาคือโครงการสาทร-ท่าพระ
    เป็นการจัดสรรพื้นที่ในโครงการแบ่งขาย เนื้อที่ดินมีขนาดตั้งแต่ 78-168 ตารางวา
    สำหรับคนเมืองที่ต้องการความสงบภายใต้สังคมเล็ก ๆ
    โครงการจัดให้มีสาธารณูปโภคส่วนกลางพร้อมรองรับให้ลูกค้าที่อยากมีบ้านด้วยการออกแบบของตนเอง
    โดยลูกค้าสามารถใส่ความคิดและสรรค์สร้างบ้านให้ถูกใจตัวเองและครอบครัวได้อย่างเต็มที่
    และในปี 2551 บริษัทฯ ได้พัฒนาโครงการโนเบิล เรสซิเดนส์ ตั้งอยู่บนถนนพัฒนาการ
    ทำเลใจกลางเมืองด้วยเนื้อที่ดินขนาดตั้งแต่ 99 ตารางวาขึ้นไป

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2551

[TABLE]

1.  ร้อยละของจำนวนยูนิต

2.  ร้อยละของความคืบหน้าการขาย

3.  จากจำนวน 64 ยูนิตที่ทำการพัฒนาในส่วนแรก

รายละเอียดโครงการเพื่อขายในอดีต

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ์ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+------------+----------------+----------+-----+-----+-----+-------+
| 1.  โนเบิล  | -              |   บ      |     |     |     |       |
|     พาร์ค   | อาคาร          | มจ.โนเบิล |  1, |  1, |  1, |  2535 |
|            | ชุดพักอาศัยเชิงราบ |   ดีเว    | 080 | 352 | 130 | -2537 |
|   154-3-43 | (Condo House)  | ลลอปเมนท์ |     |     |     |       |
|            |                |          |     |     |     |       |
|            | - บ้านเดี่ยว      |   บจ.    | 174 | 553 | 458 |       |
|            |                |          |     |     |     |       |
|            |                |  บางพลีวิว |     |     |     |       |
+------------+----------------+----------+-----+-----+-----+-------+
| 2.  โนเบิล  | -              |   บ      |     |     |     |       |
|     โฮม    | บ              | มจ.โนเบิล | 169 | 668 | 466 |  2536 |
|            | ้านเดี่ยวหลังคาโค้ง |   ดีเว    |     |     |     | -2537 |
|   55-0-00  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 3.  โนเบิล  | -              |   บจ.    | 45  | 167 | 150 | 2537  |
|     นีโอ-ซิตี้ | บ้านเดี่ยวเชิงขยาย |   วิภาวิว  |     |     |     | -2541 |
|            |                |          | 222 | 362 | 430 |       |
|   31-0-07  | -              |          |     |     |     |       |
|            | อาคารชุดพักอาศัย  |          |     |     |     |       |
|            | (              |          |     |     |     |       |
|            | Groundominium) |          |     |     |     |       |
+------------+----------------+----------+-----+-----+-----+-------+
| 4.  เดอะ   | - บ้านเดี่ยว      |   บจ.ค   | 22  | 272 | 249 | 2537  |
|     โนเบิล  |                | อนติเนนตัล |     |     |     | -2541 |
|            |                |   ซิตี้     |     |     |     |       |
|   6-2-73   |                |          |     |     |     |       |
+------------+----------------+----------+-----+-----+-----+-------+
| 5.  โนเบิล  | -              |   บจ.    | 304 | 782 | 657 | 2537  |
|     เฮ้าส์   | อาคารชุดพักอาศัย, |   เวิร์ล   |     |     |     | -2542 |
|     พญาไท  | พื้นที่เพื่อการพาณิชย์ | ไทม์โฮลดิ้ง |     |     |     |       |
|            |                |          |     |     |     |       |
|   2-0-27   | และพื้นที่สำนักงาน  |          |     |     |     |       |
+------------+----------------+----------+-----+-----+-----+-------+
| 6.  โนเบิล  | -              |   บ      | 137 | 174 | 243 | 2539  |
|     ช้อยส์   | บ้านเดี่ยวและที่ดิน  | มจ.โนเบิล |     |     |     | -2541 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   38-0-28  |                |          |     |     |     |       |
+------------+----------------+----------+-----+-----+-----+-------+
| 7.  โนเบิล  | -              |   บจ.    | 199 | 389 | 268 | 2539  |
|     ช้อยส์   | บ้านเดี่ยวและที่ดิน  |   วิภาวิว  |     |     |     | -2542 |
|     วิภาวดี  |                |          |     |     |     |       |
|            |                |          |     |     |     |       |
|   32-2-39  |                |          |     |     |     |       |
+------------+----------------+----------+-----+-----+-----+-------+
| 8.  โนเบิล  | -              |   บ      | 23  | 158 | 170 | 2538  |
|     เฮ้าส์   | อาคารชุดพักอาศัย  | มจ.โนเบิล |     |     |     | -2544 |
|     ร่วมฤดี  |                |   ดีเว    |     |     |     |       |
|            |                | ลลอปเมนท์ |     |     |     |       |
|   0-2-34   |                |          |     |     |     |       |
+------------+----------------+----------+-----+-----+-----+-------+
| 9.  โนเบิล  | -              |   บ      | 127 | 698 | 416 | 2544  |
|     ทารา   | บ้านเดี่ยวและที่ดิน  | มจ.โนเบิล |     |     |     | -2546 |
|     เอ     |                |   ดีเว    |     |     |     |       |
| กมัย-พระราม | -              | ลลอปเมนท์ |     |     |     |       |
|     9      |                |          |     |     |     |       |
|            |                |   บจ.    |     |     |     |       |
|    30-0-31 |                |   บ      |     |     |     |       |
|            |                | ้านสุขสบาย |     |     |     |       |
+------------+----------------+----------+-----+-----+-----+-------+

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+============+================+==========+=====+=====+=====+=======+
| 10. โนเบิล  | -              |   บ      | 125 | 673 | 513 | 2544  |
|     วานา   | บ้านเดี่ยวและที่ดิน  | มจ.โนเบิล |     |     |     | -2546 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   42-0-90  |                |          |     |     |     |       |
+------------+----------------+----------+-----+-----+-----+-------+
| 11. โนเบิล  | - ที่ดินจัดสรร     |   บ      | 15  | 111 | 86  | 2546  |
|            |                | มจ.โนเบิล |     |     |     | -2546 |
| สาทร-ท่าพระ |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-2-97   |                |          |     |     |     |       |
+------------+----------------+----------+-----+-----+-----+-------+
| 1          | -              |   บ      | 363 | 425 | 243 | 2545  |
| 2. เฟิสท์โฮม | ทาวน์เฮ้า        | มจ.โนเบิล |     |     |     | -2546 |
|            | ส์และอาคารพาณิชย์ |   ดีเว    |     |     |     |       |
|   18-0-45  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 13. โนเบิล  | - บ้านเดี่ยว      |   บ      | 98  |     | 626 | 2545  |
|            |                | มจ.โนเบิล |     | 848 |     | -2547 |
|    อนาวานา |                |   ดีเว    |     |     |     |       |
|     ปิ่นเกล้า |                | ลลอปเมนท์ |     |     |     |       |
|            |                |          |     |     |     |       |
|   42-1-67  |                |          |     |     |     |       |
+------------+----------------+----------+-----+-----+-----+-------+
| 14. โนเบิล  | - บ้านเดี่ยว      |   บ      | 166 | 1,  | 637 | 2544  |
|     วานา   |                | มจ.โนเบิล |     | 075 |     | -2548 |
|     วัชรพล  |                |   ดีเว    |     |     |     |       |
|            |                | ลลอปเมนท์ |     |     |     |       |
|   52-2-04  |                |          |     |     |     |       |
+------------+----------------+----------+-----+-----+-----+-------+
| 15. โนเบิล  | -              |   บ      | 229 | 1,  | 844 | 2546  |
|     ออรา   | อาคารชุดพักอาศัย  | มจ.โนเบิล |     | 535 |     | -2548 |
|     คอนโด  |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-0-97   |                |          |     |     |     |       |
+------------+----------------+----------+-----+-----+-----+-------+
| 16. โนเบิล  | -              |   บ      | 220 | 718 | 403 | 2547  |
|     ไลท์    | อาคารชุดพักอาศัย  | มจ.โนเบิล |     |     |     | -2549 |
|            |                |   ดีเว    |     |     |     |       |
|   1-1-61   |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 17. โนเบิล  | - บ้านเดี่ยว      |   บ      | 102 | 973 | 635 | 2545  |
|     ทารา   |                | มจ.โนเบิล |     |     |     | -2547 |
|            |                |   ดีเว    |     |     |     |       |
|  งามวงศ์วาน |                | ลลอปเมนท์ |     |     |     |       |
|            |                |          |     |     |     |       |
|   35-1-18  |                |          |     |     |     |       |
+------------+----------------+----------+-----+-----+-----+-------+
| 18. โนเบิล  | - บ้านเดี่ยว      |   บจ.    | 86  | 785 | 609 | 2547  |
|     ทารา   |                |   บ      |     |     |     | -2549 |
|            |                | ้านสุขสบาย |     |     |     |       |
|  งามวงศ์วาน |                |          |     |     |     |       |
|     2      |                |          |     |     |     |       |
|            |                |          |     |     |     |       |
|   32-0-23  |                |          |     |     |     |       |
+------------+----------------+----------+-----+-----+-----+-------+
| 19. โนเบิล  | -              | บ        | 79  | 394 | 244 | 2549  |
|            | อาคารชุดพักอาศัย  | มจ.โนเบิล |     |     |     | -2550 |
|   แอมเบียนส์ |                | ดีเว      |     |     |     |       |
|     สารสิน  |                | ลลอปเมนท์ |     |     |     |       |
|            |                |          |     |     |     |       |
|   1-0-05   |                |          |     |     |     |       |
+------------+----------------+----------+-----+-----+-----+-------+
| 20. โนเบิล  |   - บ้านเดี่ยว    |   บ      |     |     |     |       |
|     จีโอ    |                | มจ.โนเบิล | 382 |  2, |  1, |  2545 |
|     วัชรพล  |                |   ดีเว    |     | 009 | 149 | -2550 |
|            |                | ลลอปเมนท์ |     |     |     |       |
|   72-1-26  |                |          |     |     |     |       |
+------------+----------------+----------+-----+-----+-----+-------+

หมายเหตุ - โครงการในอดีตคือโครงการที่มีการขายและโอนกรรมสิทธิ์เกินกว่าร้อยละ 90
ของมูลค่าโครงการ

- ไม่รวมที่ดินพร้อมสิ่งปลูกสร้างจำนวน 83 ยูนิต มูลค่า 151 ล้านบาท ที่บริษัทฯ
ขายหมดแล้วและเป็นการขายตามสภาพโดยไม่มีการพัฒนา

รายละเอียดโครงการอสังหาริมทรัพย์เพื่อขายที่ดำเนินการอยู่ในปัจจุบัน ณ 31 ธันวาคม 2551

1)  โครงการโนเบิล ทารา พัฒนาการ

  โนเบิล ทารา มีที่มาจากคำว่า “ธารา” ในภาษาสันสกฤตซึ่งแปลว่า “น้ำ”
  จึงมีแนวคิดการออกแบบบ้านที่โล่ง โปร่ง สบาย
  สดใสเป็นธรรมชาติด้วยรั้วสูงคลุมด้วยพันธุ์ไม้รอบโครงการพร้อมสระว่ายน้ำที่ให้ความเป็นส่วนตัวอย่างที่สุด
  ด้วยแนวคิดของการออกแบบบ้านรูปตัว C ของโนเบิล ทารา
  จะทำให้ผู้อยู่อาศัยใกล้ชิดกับธรรมชาติได้ไม่ว่าจะอยู่ส่วนใดของบ้าน
  โครงการตั้งอยู่ในทำเลที่เพียบพร้อมด้วยสิ่งอำนวยความสะดวกและง่ายต่อการเดินทางตามแนวความคิด
  “ธรรมชาติกลางบ้าน ณ บ้านกลางเมือง”

  ที่ดิน โฉนดรวม 31-1-91 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ บ้านเดี่ยว 60 ยูนิต พื้นที่ใช้สอย ตั้งแต่ 260–337 ตารางเมตร บนเนื้อที่ตั้งแต่
  80 ตารางวาขึ้นไป

  มูลค่าโครงการที่ขาย 940 ล้านบาท

  ราคาขาย ราคาเฉลี่ยยูนิตละ 15.4 ล้านบาท

  เริ่มเปิดขายอย่างเป็นทางการ มีนาคม 2547

2)  โครงการโนเบิล จีโอ พระราม 5

  โนเบิล จีโอ บ้านที่ถูกออกแบบโดยลดทอนสิ่งที่ไม่จำเป็นเพื่อเพิ่มเนื้อที่ใช้สอย บนแนวคิด
  Planning & Function สามารถจัดวางเฟอร์นิเจอร์ได้อย่างอิสระ
  และด้วยหลักการออกแบบภายในบ้านแบบ Box shape ทำให้ได้พื้นที่โล่งที่สุด
  ตัดผนังกั้นระหว่างห้องที่ใช้ร่วมกันออก จึงได้ห้องนั่งเล่น และห้องนอนที่กว้างเพิ่มขึ้น
  สำหรับภายนอกบ้าน ด้วยแปลนบ้านถูกออกแบบล้อมรอบด้วยธรรมชาติ
  ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
  ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน ไม่เว้นแม้แต่ในห้องน้ำ
  ก็สามารถมองเห็นสวนได้เช่นกัน

  ที่ดิน โฉนดรวม 51-2-96 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนนครอินทร์-กาญจนาภิเษก ตำบลบางขุนกอง

  อำเภอบางกรวย จังหวัดนนทบุรี

  ลักษณะโครงการ บ้านเดี่ยวและที่ดิน 141 ยูนิต พื้นที่ใช้สอยตั้งแต่ 175-441

  ตารางเมตรบนเนื้อที่ 55 ตารางวาขึ้นไป

  มูลค่าโครงการที่ขาย 1,050 ล้านบาท

  ราคาขาย ราคาเฉลี่ยยูนิตละ 7.3 ล้านบาท

  เริ่มเปิดขายอย่างเป็นทางการ กุมภาพันธ์ 2547

3)  โครงการโนเบิล ซีโรไนน์

  คอนโดมีเนียมหรูบนที่ดินเลขที่ 9 ในซอยร่วมฤดี ห่างจากสถานีรถไฟฟ้าเพลินจิตเพียง 100 เมตร
  ตัวอาคารเน้นความอบอุ่นในสไตล์โมเดิร์น ด้วยดีไซน์เรียบหรูกับอาคารสีเบจผสานกับหินธรรมชาติ
  สูง 8 ชั้น และยังเพิ่มพื้นที่โล่งให้มากขึ้นด้วยการออกแบบแยกเป็น 2 อาคาร
  ให้พื้นที่ความเป็นส่วนตัวอย่างเต็มที่โดยแต่ละชั้นมีเพียง 3 ยูนิต
  ภายในโปร่งด้วยพื้นที่ติดอากาศผ่านหน้าต่างบานใหญ่จากพื้นจรดเพดาน

  ที่ดิน โฉนดรวม 0-3-05 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมฤดี ถนนเพลินจิต แขวงลุมพินี เขตปทุมวัน กรุงเทพฯ

  ลักษณะโครงการ อาคารชุดที่พักอาศัย 39 ยูนิต พื้นที่ใช้สอย 58-117 ตารางเมตร

  มูลค่าโครงการที่ขาย 299 ล้านบาท

  ราคาขาย ราคาเฉลี่ยยูนิตละ 7.7 ล้านบาท

  เริ่มเปิดขายอย่างเป็นทางการ พฤษภาคม 2547

4)  โครงการโนเบิล รีมิกซ์

  โครงการคอนโดมีเนียมสูง 33 ชั้น ตั้งอยู่ปากซอยสุขุมวิท 36 ติดกับสถานีรถไฟฟ้าทองหล่อ
  สะดวกต่อการเดินทางด้วยทางเดินที่เชื่อมต่อกับสถานีรถไฟฟ้า ครบครันด้วยสิ่งอำนวยความสะดวก
  เหมาะต่อการใช้ชีวิตในแบบ Modern Style มีขนาดตั้งแต่ 1 ห้องนอนถึง 3 ห้องนอน

  ที่ดิน โฉนดรวม 5-0-02 ไร่

  กรรมสิทธิ์ บริษัท คอนติเนนตัลซิตี้ จำกัด

  ที่ตั้ง ถนนสุขุมวิท 36 แขวงคลองตัน เขตคลองเตย กรุงเทพฯ

  ลักษณะโครงการ อาคารชุดที่พักอาศัย 504 ยูนิต พื้นที่ใช้สอย ตั้งแต่ 37–620 ตารางเมตร

  มูลค่าโครงการที่ขาย 2,384 ล้านบาท

  ราคาขาย ราคาเฉลี่ยยูนิตละ 4.7 ล้านบาท

  เริ่มเปิดขายอย่างเป็นทางการ พฤษภาคม 2549

5)  โครงการโนเบิล โซโล

  คอนโดมีเนียมในซอยทองหล่อที่เหมาะต่อการใช้ชีวิตที่อิสระ
  หลุดจากกฏเกณฑ์และความวุ่นวายจากงานและสิ่งแวดล้อมภายนอก ด้วยการเพิ่มช่องว่างให้แก่ชีวิต
  กับคอนโดดีไซน์ที่มีพื้นที่เพียงพอให้สร้างกฏขึ้นใช้เอง
  และสามารถออกไปแสวงหาแรงบันดาลใจใหม่ ๆ จากซอยทองหล่อเข้ามาเติมพื้นที่ให้เต็มชีวิตได้
  มีขนาดตั้งแต่ 1 ห้องนอนถึง 3 ห้องนอน

  ที่ดิน โฉนดรวม 3-1-55 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนสุขุมวิท 55 (ทองหล่อ) แขวงคลองตันเหนือ เขตวัฒนา กรุงเทพฯ

  ลักษณะโครงการ อาคารชุดที่พักอาศัย 408 ยูนิตและพื้นที่เพื่อการพาณิชย์รวม 859 ตารางเมตร
  พื้นที่ใช้สอย ตั้งแต่ 33–179 ตารางเมตร

  มูลค่าโครงการที่ขาย 1,763 ล้านบาท

  ราคาขาย ราคาเฉลี่ยยูนิตละ 4.2 ล้านบาท

  เริ่มเปิดขายอย่างเป็นทางการ สิงหาคม 2549

6)  โครงการโนเบิล รีเฟลกซ์

  คอนโดมีเนียมตั้งอยู่ปากซอยอารีย์ ห่างจากสถานีรถไฟฟ้าเพียง 200 เมตร สูง 20 ชั้น
  ออกแบบด้วยสถาปัตยกรรมที่ให้ความรู้สึกเรียบ เท่
  ด้วยการออกแบบสีของอาคารภายนอกให้มีลักษณะเฉพาะตัว และการออกแบบภายในภายใต้แนวคิด
  A Pad for Metropolitan ที่ทุกตารางนิ้วของพื้นที่ก่อให้เกิดประโยชน์ใช้สอยสูงสุด
  และลงตัวต่อการเป็นพื้นที่พักผ่อนที่สมบูรณ์แบบ มีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 1-2-40 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยพหลโยธิน 7 ถนนพหลโยธิน แขวงสามเสนใน เขตพญาไท กรุงเทพฯ

  ลักษณะโครงการ อาคารชุดที่พักอาศัย 205 ยูนิต พื้นที่ใช้สอย ตั้งแต่ 39–76 ตารางเมตร

  มูลค่าโครงการที่ขาย 883 ล้านบาท

  ราคาขาย ราคาเฉลี่ยยูนิตละ 4.3 ล้านบาท

  เริ่มเปิดขายอย่างเป็นทางการ สิงหาคม 2550

7)  โครงการโนเบิล รีวีล

  คอนโดมีเนียมสูง 27 ชั้นเหมาะสำหรับการใช้ชีวิตในใจกลางเมือง ด้วย concept
  “ช่วยลดภาวะโลกร้อน ใช้รถให้น้อยลง” ด้วยทำเลที่ตั้งในซอยเอกมัยใกล้สุขุมวิทและทองหล่อ
  ห่างจากสถานีรถไฟฟ้าเอกมัยเพียง 200 เมตร มีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 2-0-31 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยเอกมัย แขวงคลองตันเหนือ เขตวัฒนา กรุงเทพฯ

  ลักษณะโครงการ อาคารชุดที่พักอาศัย 273 ยูนิต พื้นที่ใช้สอย ตั้งแต่ 31–117 ตารางเมตร

  มูลค่าโครงการที่ขาย 1,361 ล้านบาท

  ราคาขาย ราคาเฉลี่ยยูนิตละ 5.0 ล้านบาท

  เริ่มเปิดขายอย่างเป็นทางการ มีนาคม 2551

8)  โครงการโนเบิล เรสซิเดนส์

  โครงการที่ดินเปล่า 70 แปลงริมถนนพัฒนาการ พื้นที่สวยที่สุดแห่งหนึ่งใจกลางกรุงเทพมหานคร
  เพื่อให้ลูกค้าสามารถสร้างทุกสิ่งได้ด้วยตนเองด้วยเนื้อที่ดินเริ่มต้น 99 ตารางวา
  ระบบไฟฟ้าใต้ดินทั้งโครงการ พร้อมคลับเฮ้าส์ขนาดใหญ่

  ที่ดิน โฉนดรวม 38-2-61 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ ที่ดินเปล่าบนเนื้อที่ตั้งแต่ 99 ตารางวาขึ้นไป

  มูลค่าโครงการที่ขาย 1,034 ล้านบาท

  ราคาขาย ตารางวาละ 87,500-115,000 บาท

  เริ่มเปิดขายอย่างเป็นทางการ สิงหาคม 2551

9)  โครงการโนเบิลคิวบ์

  โครงการทาวน์เฮ้าส์ใจกลางเมืองอีกหนึ่งโครงการที่เพิ่มพื้นที่ส่วนตัวให้กว้างขึ้นด้วยการดีไซน์ที่ขยายมุมมองสายตาด้วยกระจกกว้าง
  แยกแบ่งพื้นที่ใช้สอยเป็นสัดส่วนตาม Life Style โดยไม่ยึดติดปิดกั้นแค่ห้องสี่เหลี่ยม
  โครงการตั้งอยู่ใจกลางเส้นทางธุรกิจเพียง 3 กม.
  จากซอยทองหล่อติดถนนใหญ่ระหว่างพัฒนาการซอย 24-26 และเพียง 2 นาทีจาก Airport
  Link Sky Train สถานีรามคำแหง ด้วยราคาเริ่มต้นเพียง 4.5 ล้าน บาท

  ที่ดิน โฉนดรวม 46-2-91 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ ทาวน์เฮ้าส์ 411 ยูนิต พื้นที่ใช้สอย ตั้งแต่ 154-381 ตารางเมตร
  บนเนื้อที่ตั้งแต่ 18 ตารางวาขึ้นไป

  มูลค่าโครงการที่ขาย 2,300 ล้านบาท

  ราคาขาย ราคาเฉลี่ยยูนิตละ 5.6 ล้านบาท

  เริ่มเปิดขายอย่างเป็นทางการ มีนาคม 2552

1.  การตลาดและภาวะการแข่งขัน

    1.  นโยบายการตลาดและกลยุทธ์ในการแข่งขัน

-   กลยุทธ์ในการแข่งขัน

  บริษัทฯ มีเป้าหมายขององค์กร (Corporate Mission)
  ที่กำหนดไว้เพื่อเป็นแนวทางในการดำเนินงาน โดย บริษัทฯจะเป็นผู้บุกเบิกและเป็นผู้นำ
  ในการออกแบบ และ สร้างสรรค์โครงการ และการบริการของบริษัท ซึ่งเป็นนวัตกรรม
  (Product Innovation Leader) ในการเสนอที่อยู่อาศัยที่มีคุณค่า และคุณภาพสูง
  และสร้างเอกลักษณ์เฉพาะตัวให้กับผู้อยู่อาศัย

  เพื่อให้บริษัทฯ ได้บรรลุถึงเป้าหมายองค์กรที่ได้กำหนดไว้ บริษัทฯ
  จึงกำหนดแนวนโยบายด้านกลยุทธ์ (Corporate Strategy) ออกเป็น 4 ประการหลัก คือ

1.  นโยบายการเป็นผู้นำทางด้านผลิตภัณฑ์

  จากการวิเคราะห์ด้านกลยุทธ์
  พบว่าผู้ประกอบการในธุรกิจพัฒนาอสังหาริมทรัพย์ต่างนำเสนอรูปแบบที่อยู่อาศัยที่มิได้มีความแตกต่างกัน
  (Low Product Differentiation)
  การเลือกซื้อของผู้บริโภคจึงเป็นการเปรียบเทียบเพียงคุณภาพ และความเชื่อถือในตัวบริษัทฯ
  กับราคาที่สามารถบริโภคได้
  ความต้องการหลายๆอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ผู้บริโภคจึงไม่สามารถได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  ด้วยแนวคิดดังกล่าว บริษัทฯ จึงวางกลยุทธ์ในการแข่งขันโดยพิจารณาถึงความต้องการของลูกค้า
  และด้วยนโยบายการเป็นผู้นำในการสร้างสรรค์ที่อยู่อาศัยที่มีรูปแบบแตกต่างอย่างทันสมัย
  ซึ่งแตกต่างจากตลาดทั่วไป โดยผสมผสานระหว่างเทคโนโลยีกับแนวคิดการออกแบบ
  โครงการต่างๆ ของบริษัทฯ ไม่ว่าจะเป็นโครงการแนวราบหรือตึกสูง
  จึงมีความเป็นเอกลักษณ์เฉพาะตัว และสามารถตอบสนองความต้องการของลูกค้าได้ทั้งในเรื่อง
  คุณภาพ รูปแบบ และสภาพแวดล้อม ตลอดจนภาพลักษณ์ของโครงการได้เป็นอย่างดี

  บริษัทฯ ได้พัฒนารูปแบบของการอยู่อาศัยที่แตกต่างมาโดยตลอดระยะเวลาที่ผ่านมาไม่ว่าจะเป็น
  “คอนโดเฮ้าส์” คอนโดมีเนียมเชิงราบแห่งแรกในประเทศไทย “บ้านเดี่ยวหลังคาโค้ง” หรือ
  “บ้านเดี่ยวเชิงขยาย” บ้านที่เตรียมความพร้อมเพื่อขยายความสุขได้ในอนาคต
  นอกจากนี้ยังได้พัฒนาโครงการบ้านเดี่ยวด้วยบ้าน 3 แบบ 3 แนวคิด ทั้งโนเบิล ทารา, โนเบิล
  วานา และ โนเบิล จีโอ
  เพื่อเสนอเป็นทางเลือกและตอบสนองให้แก่ลูกค้าที่ต้องการเอกลักษณ์เฉพาะตัว
  โครงการคอนโดมีเนียมที่ต่างทั้งแนวคิด รูปแบบและดีไซน์
  จะเหมือนกันอยู่เพียงศักยภาพของที่ดินบนทำเลต่างกัน เช่น ทองหล่อถนนของวิถีชีวิตที่ทันสมัย
  ถนนพหลโยธินใกล้สถานีรถไฟฟ้าอารีย์ ร่วมฤดีซอยแห่งความเรียบหรู
  สารสินสวนสาธารณะใหญ่ใจกลางเมือง และสุขุมวิทถนนสายหลักของกรุงเทพ
  นอกจากโครงการบ้านเดี่ยวและโครงการคอนโดมีเนียมแล้ว ในปี 2551 บริษัทฯ
  ยังพัฒนาโครงการที่ดินเปล่าในแนวคิด “ปลูกสังคม ที่แตกต่าง ตามใจ”
  อีกหนึ่งโครงการคุณภาพบนพื้นที่ที่สวยที่สุดแห่งหนึ่งใจกลางมหานครกรุงเทพ ริมถนนพัฒนาการ

  ด้วยการตกแต่งภายในตามดีไซน์แบบ Noble ซึ่งเป็นที่ชื่นชอบและยอมรับอย่างมากในกลุ่มลูกค้า
  บริษัทฯ จึงพัฒนาเหนือผู้ประกอบการอื่นไปอีกขั้นด้วยการนำเสนอบ้าน Noble Instant
  บ้านพร้อมอยู่รวมตกแต่งภายในที่ลูกค้าสามารถสัมผัสบรรยากาศของบ้านจริงด้วยการตกแต่งภายในอย่างสมบูรณ์
  ภายใต้แนวคิด Noble Instant “เหลือแค่คิด จะใช้ชีวิตอย่างไร”
  ลูกค้าไม่ต้องกังวลและเสียเวลากับการตกแต่งภายในอีกต่อไป

2.  นโยบายด้านการกำหนดราคา

  การกำหนดราคาขายของโครงการต่าง ๆ
  บริษัทฯจะรวมอุปกรณ์และการตกแต่งภายในขั้นพื้นฐานไว้ในราคาขาย
  เพื่อให้สถาบันการเงินอนุมัติวงเงินสินเชื่อโดยรวมอุปกรณ์และการตกแต่งเหล่านั้นพร้อมไปกับตัวบ้านทำให้ลูกค้าประหยัดทั้งเวลาและค่าใช้จ่ายในการตกแต่งภายใน

3.  นโยบายการให้บริการอย่างครบวงจร

  บริษัทฯ ปลูกฝังและตั้งเป้าหมายให้พนักงานทุกคนในองค์กรเข้าใจว่า
  การที่ลูกค้าตัดสินใจซื้อบ้านกับทางบริษัทฯ
  ไม่ได้หมายความว่าจะเป็นจุดจบของความสัมพันธ์ระหว่างบริษัทฯ กับลูกค้า
  หากแต่เป็นจุดเริ่มต้นของความสัมพันธ์ บริษัทฯ
  จึงได้ริเริ่มการบริการคุณภาพที่หลากหลายเริ่มตั้งแต่ระหว่างการสร้างบ้านจนหลังการส่งมอบบ้าน
  ดังนี้

-   การบริการเลือกวัสดุ และอุปกรณ์ต่างๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทฯ จะเป็นผู้แนะนำและให้คำปรึกษาถึงประเภทของวัสดุต่าง ๆ ที่บริษัทฯ
    ได้นำเสนอให้เลือก และคอยควบคุมผลงานการก่อสร้างให้ได้เป็นไปตามมาตรฐานที่บริษัทฯ
    ได้กำหนดไว้

-   ให้บริการติดต่อและประสานงานกับสถาบันการเงิน
    สำหรับลูกค้าที่ต้องการสินเชื่อเพื่อซื้อบ้านในโครงการ บริษัทฯ ติดต่อกับสถาบันการเงินหลายๆ
    แห่ง
    เพื่อให้ลูกค้าได้เปรียบเทียบข้อเสนอและเลือกขอสินเชื่อจากสถาบันการเงินที่ลูกค้าพอใจที่สุด
    และบริษัทฯ
    ยังได้จัดหน่วยงานประสานงานกับทางสถาบันการเงินเพื่ออำนวยความสะดวกให้แก่ลูกค้าในการติดต่อขอสินเชื่อให้เป็นไปอย่างราบรื่นอีกด้วย

-   บริการซ่อมแซมและบำรุงรักษาบ้าน
    บ้านที่ส่งมอบให้แก่ลูกค้านอกจากจะได้รับการตรวจคุณภาพบ้านตามมาตรฐานที่บริษัทฯ
    กำหนดแล้ว ลูกค้าจะได้รับการบริการตรวจซ่อมแซมและบำรุงรักษาภายในระยะเวลาที่บริษัทฯ
    กำหนดอีกด้วย

-   บริการพิเศษ “One Stop Service” ในปีที่ผ่านมาบริษัทฯ เปิดตัวโครงการที่ดินเปล่าขึ้น
    เพื่อให้ลูกค้าสามารถออกแบบ สร้างสรรค์บ้านได้ตรงตามความต้องการ ซึ่งบริษัทฯ
    ได้ให้บริการในเรื่องการแนะนำและประสานงานการออกแบบบ้าน
    รวมไปถึงการบริการแนะนำและประสานกับผู้รับเหมา ผู้ควบคุมงานก่อสร้าง
    จนถึงเรื่องการขออนุญาตปลูกสร้างบ้าน เพื่อเป็นการอำนวยความสะดวกให้แก่ลูกค้า

    1.  นโยบายการตอบแทนลูกค้าและสังคม

  ตลอดปี 2551 บริษัทฯ ได้จัดกิจกรรมสร้างสรรค์ผ่านเวบไซด์ภายใต้ชื่อ “Noble ID”
  เพื่อเป็นสื่อกลางในการตอบแทน และแบ่งปันเรื่องราวดีๆ ให้กับลูกค้าและผู้สนใจ
  โดยในปีที่ผ่านมา Noble ID ได้จัดกิจกรรมตอบแทนลูกค้ามากมาย เช่น
  เล่นเกมส์แจกบัตรดูละครเวทีสุดข้างหลังภาพ เดอะมิวสิคัล และ จัด cooking class
  โดยเชฟชื่อดัง นอกจากนี้ยังมีส่วนช่วยเหลือสังคม ด้วยการร่วมบริจาคหนังสือให้แก่ห้องสมุดมารวย
  และมูลนิธชัยพฤกษ์ โดยท่านที่สนใจสามารถเข้าร่วม community กับบริษัทฯ ได้โดยผ่าน
  Website www.nobleid.com

-   กลุ่มลูกค้าเป้าหมาย

  ลูกค้าเป้าหมายของบริษัทฯ คือ ผู้มีความต้องการที่อยู่อาศัยที่มีสไตล์
  และมีเอกลักษณ์สะท้อนถึงความเป็นตัวของตัวเอง ที่ต้องการที่อยู่อาศัยในเขตกรุงเทพและปริมณฑล
  มีระดับรายได้ปานกลางถึงระดับรายได้สูงตั้งแต่ 60,000 บาทต่อเดือนขึ้นไป

  ด้วยคำนึงถึงความต้องการของลูกค้า และสถานการณ์ที่เปลี่ยนแปลงไป
  บริษัทฯได้ขยายฐานไปสู่กลุ่มลูกค้าครอบครัวขนาดเล็กที่ต้องการที่พักอาศัยในเขตกรุงเทพชั้นใน
  ที่เน้นการเดินทางสะดวกและใกล้แหล่งอำนวยความสะดวกต่างๆ
  ด้วยโครงการคอนโดมีเนียมใจกลางเมือง
  ซึ่งเหมาะสำหรับกลุ่มลูกค้าที่มีรายได้ปานกลางเฉลี่ยประมาณ 30,000 บาทต่อเดือนขึ้นไป

-   การจำหน่าย และช่องทางการจัดจำหน่าย

  นอกจากการจัดจำหน่ายที่สำนักงานขาย โดยการสร้างและตกแต่งบ้านตัวอย่าง
  เพื่อให้ลูกค้าได้เห็นถึงบ้านที่ตนกำลังจะตัดสินใจซื้อ
  เพื่อให้ลูกค้าได้รู้จักโครงการของบริษัทฯอย่างแพร่หลาย
  บริษัทฯยังใช้สื่อประชาสัมพันธ์ต่างๆที่มีประสิทธิภาพสูงในการเข้าถึงลูกค้า ได้แก่
  โฆษณาทางโทรทัศน์ วิทยุ หนังสือพิมพ์ และนิตยสาร
  นอกจากนี้บริษัทยังใช้สื่อที่มีแต่ค่าใช้จ่ายต่ำแต่ก่อให้เกิดผลด้านการขายได้เป็นอย่างดีไม่ว่าจะเป็น
  Direct Mail, สื่อผ่านทางระบบ Internet หรือการส่งข้อมูลผ่านโทรศัพท์มือถือ SMS, MMS
  โดยลูกค้าสามารถค้นหาข้อมูลโครงการของบริษัทฯ รวมทั้งข้อเสนอพิเศษในแต่ละโครงการ
  ข้อมูลเกี่ยวกับบริษัทฯ หรือข่าวสารต่างๆ ได้ที่ Website ของบริษัทฯ www.noblehome.com
  หรือทางโทรศัพท์ 0-2251-9955 เบอร์เดียว ลูกค้าสามารถขอรับข้อมูลได้ทุกโครงการ

1.  ภาวะอุตสาหกรรมและการแข่งขัน

  จากปัญหาวิกฤติการเงินโลกในปีที่ผ่านมาซึ่งมีจุดเริ่มต้นจากปัญหาสินเชื่อด้อยคุณภาพ (Sub Prime
  Loan) ในประเทศสหรัฐอเมริกา
  โดยปัญหาดังกล่าวเกี่ยวโยงต่อเนื่องกับสถาบันการเงินและธุรกิจต่างๆ มากมาย
  จนนำไปสู่ภาวะขาดทุนและล้มละลายของสถาบันการเงินต่อเนื่องไปยังภาคธุรกิจอื่นๆ
  ทำให้อันดับความน่าเชื่อถือและเครดิตลดลง และส่งผลกระทบต่อความสามารถในการดำเนินธุรกิจ
  ซึ่งนำไปสู่วงจรความอ่อนแอของสภาพเศรษฐกิจ ปัญหาขาดสภาพคล่อง ปัญหาการว่างงาน
  โดยวิกฤติการณ์ครั้งนี้มีขนาดและความซับซ้อนมาก ทำให้มาตราการและนโยบายแก้ไขต่างๆ
  ทำได้ยาก แม้ว่าหลายฝ่ายทั้งรัฐบาลสหรัฐรวมทั้งรัฐบาลต่างๆ
  ทั่วโลกพยายามอย่างมหาศาลที่จะยั้บยังและแก้ไขปัญหาที่ส่งผลกระทบไปทั่วโลก
  จัดได้ว่าวิกฤติการณ์ครั้งนี้ยิ่งใหญ่และซับซ้อนเป็นประวัติการณ์

  สำหรับประเทศไทย เนื่องจากประเทศคู่ค้าซึ่งเป็นแหล่งรายได้ที่สำคัญเช่น สหรัฐอเมริกา ยุโรป
  จีน ล้วนประสบปัญหาจากภาวะวิกฤติการณ์ในครั้งนี้
  ประเทศไทยจึงหลีกเลี่ยงผลกระทบดังกล่าวไม่ได้ ทั้งต่อภาคธุรกิจและภาคการเงิน
  รวมถึงดัชนีราคาตลาดหลักทรัพย์ มูลค่าตลาด (Market Capitalization) ซึ่งลดลงจาก 6.5
  ล้านล้านบาทในช่วงต้นปี 2551 เหลือเพียง 3.6 ล้านล้านบาท ลดลงกว่าร้อยละ 50
  เนื่องจากนักลงทุนต่างชาติได้เทขายหุ้นจำนวนมหาศาลเพื่อจะนำเงินกลับประเทศของตน
  อีกทั้งในช่วงปีที่ผ่านมาประเทศไทยมีปัญหาทางการเมืองอย่างต่อเนื่อง
  ไม่ว่าจะเป็นเหตุการณ์ประท้วง การปิดสนามบิน หรือความไม่มั่นคงของการจัดตั้งรัฐบาล
  ทำให้ในปี 2551 ภาพรวมของเศรษฐกิจไทยอยู่ในภาวะชะลอตัว

ตารางที่ 1 : จำนวนที่อยู่อาศัยสร้างเสร็จในเขตกรุงเทพมหานครและปริมณฑล

  ---------------------------- -------- -------- -------- -------- -------- --------- --------
                               2545     2546     2547     2548     2549     2550      2551

  สร้างโดยผู้ประกอบการ                                                                   

  บ้านเดี่ยว บ้านแฝด ทาวน์เฮ้าส์      14,371   30,088   40,752   35,935   32,201   32,757    27,266
  และอาคารพาณิชย์                                                                       

  อาคารชุด                      5,118    7,399    7,689    9,229    17,431   17,012    31,535

  รวมสร้างโดยผู้ประกอบการ         19,489   37,487   48,441   45,164   49,632   49,769    58,801

  เปลี่ยนแปลงจากปีก่อนเพิ่มขึ้น (ลดลง) 35.9%    92.3%    29.2%    (6.8)%   9.9%     0.3%      18.1%

  สร้างเอง                      17,693   18,598   19,859   25,244   28,949   25,341    23,636

  เปลี่ยนแปลงจากปีก่อนเพิ่มขึ้น (ลดลง) (9.9)%   5.1%     6.8%     27.1%    14.7%    (12.5)%   (6.7)%

  รวมที่อยู่อาศัยที่จดทะเบียนเพิ่มขึ้น     37,182   56,085   68,300   70,408   78,581   75,110    82,437

  เปลี่ยนแปลงจากปีก่อนเพิ่มขึ้น (ลดลง) 9.4 %    50.8 %   21.8%    3.1%     11.6%    (4.4)%    9.8%
  ---------------------------- -------- -------- -------- -------- -------- --------- --------

ที่มา : ศูนย์ข้อมูลอสังหาริมทรัพย์

  จากข้อมูลจำนวนที่อยู่อาศัยสร้างเสร็จในเขตกรุงเทพมหานคร และปริมณฑล (ตารางที่ 1) ในปี
  2551 แสดงให้เห็นว่าจำนวนที่อยู่อาศัยสร้างเสร็จเพิ่มขึ้นจากปีก่อนสูงถึงร้อยละ 9.8
  โดยที่อยู่อาศัยสร้างเสร็จที่เพิ่มขึ้นนั้น เกิดจากที่อยู่อาศัยประเภทอาคารชุดซึ่งเพิ่มขึ้นสูงถึงร้อยละ
  85.4 ในขณะที่ที่อยู่อาศัยเชิงราบประเภทบ้านเดี่ยว บ้านแฝด ทาวน์เฮ้าส์
  และอาคารพาณิชย์นั้นส่วนที่สร้างโดยผู้ประกอบการจดทะเบียนลดลงร้อยละ 16.8
  และส่วนที่ประชาชนสร้างเองลดลงร้อยละ 6.7
  แสดงให้เห็นจำนวนที่อยู่อาศัยจดทะเบียนที่เพิ่มขึ้นนั้น เกิดจากการเพิ่มขึ้นของอาคารชุดเท่านั้น
  เนื่องจากในช่วง 2-3 ปีที่ผ่านมา อยู่ในช่วงภาวะที่ราคาน้ำมันปรับตัวเพิ่มสูงขึ้น
  ที่อยู่อาศัยประเภทอาคารชุดในเมืองโดยเฉพาะโครงการที่ติดแนวรถไฟฟ้าเป็นที่นิยมสำหรับผู้บริโภค
  จึงมีการสร้างอาคารชุดจำนวนมากเพื่อตอบสนองอุปสงค์ในตลาด
  และเนื่องจากอาคารชุดนั้นต้องใช้ระยะเวลาการก่อสร้างค่อนข้างนาน จึงทำให้ในปี 2551
  มีอาคารชุดสร้างเสร็จออกสู่ตลาดจำนวนมาก ส่วนที่อยู่อาศัยเชิงราบ (บ้านเดี่ยว บ้านแฝด
  ทาวน์เฮ้าส์ และอาคารพาณิชย์) ซึ่งมีอัตราการเติบโตที่ลดลงนั้น
  น่าจะเป็นตัวสะท้อนอุปสงค์ในธุรกิจอสังหาริมทรัพย์ในปี 2551
  ที่ชัดเจนกว่าเนื่องจากระยะเวลาการก่อสร้างเฉลี่ยไม่เกิน 1 ปี

  นอกจากนี้อัตราการออกใบอนุญาตก่อสร้างที่อยู่อาศัยในเขตกรุงเทพและปริมณฑลในช่วงเดือนมกราคม
  – กันยายน ของปี 2551 เมื่อเปรียบเทียบกับช่วงเดียวกันของปี 2550 ยังลดลง
  โดยการออกใบอนุญาตก่อสร้างที่อยู่อาศัยเชิงราบลดลงร้อยละ 5 จากปี 2550 จำนวน 48,481
  หน่วย เป็น 45,901 หน่วย
  ส่วนที่อยู่อาศัยประเภทอาคารสูงมีอัตราการออกใบอนุญาตก่อสร้างลดลงสูงถึงร้อยละ 32 จากปี
  2550 มีการออกใบอนุญาตก่อสร้างจำนวน 1,983 อาคาร ลดเหลือเพียง 1,344 อาคาร
  ซึ่งสะท้อนให้เห็นถึงการชะลอตัวของธุรกิจภาคอสังหาริมทรัพย์ชัดเจนขึ้น

  พร้อมกันนี้ดัชนีความเชื่อมั่นทางธุรกิจ (แผนภูมิที่1)
  ซึ่งแสดงให้เห็นว่าความเชื่อมั่นต่อสภาวะเศรษฐกิจลดต่ำลงมาก
  โดยดัชนีความเชื่อมั่นทางธุรกิจของเดือนธันวาคม 2551 อยู่ที่ 36.9 ซึ่งต่ำที่สุดในรอบ 10 ปี
  นอกจากนี้อัตราเงินเฟ้อก็อยู่ในระดับต่ำโดยในเดือนธันวาคม 2551 อยู่ที่ระดับร้อยละ 0.4
  ซึ่งเป็นอัตราที่ต่ำที่สุดในรอบ 6 ปี (แผนภูมิที่ 2) และในช่วงครึ่งปีแรกของปี 2552
  มีการคาดการณ์ว่าอัตราเงินเฟ้อมีแนวโน้มลดลงอีก โดยในเดือนมกราคม 2552
  อัตราเงินเฟ้อลดลงจากเดือนธันวาคม 2551 ที่ระดับ 0.4 ไปอยู่ที่ระดับร้อยละ -0.4
  ซึ่งคาดการณ์ว่าตลอดปี 2552 อัตราเงินเฟ้อจะอยู่ในช่วงร้อยละ -1.5 ถึง 0.5
  จากอัตราเงินเฟ้อเฉลี่ยในปี 2551 ที่ร้อยละ 5.5
  สาเหตุหลักเกิดจากราคาน้ำมันลดลงอย่างรวดเร็ว ส่งผลให้เกิดภาวะเงินฝืดเรื้อรังตามมา
  ซึ่งเป็นปัจจัยหนึ่งที่ชี้ให้เห็นถึงสภาวะเศรษฐกิจที่มีการชะลอตัว การจับจ่ายใช้สอยลดลง

  แผนภูมิที่ 1 : ดัชนีความเชื่อมั่นทางธุรกิจ แผนภูมิที่ 2 : อัตราเงินเฟ้อ

[][]

  ที่มา : ธนาคารแห่งประเทศไทย ที่มา : สำนักงานดัชนีเศรษฐกิจการค้า กระทรวงพาณิชย์

  วิธีการอ่านค่า :

  ดัชนีเท่ากับ 50 - ความเชื่อมั่นทางธุรกิจทรงตัว

  ดัชนีมากกว่า 50 – ความเชื่อมั่นทางธุรกิจดีขึ้น

  ดัชนีน้อยกว่า 50 – ความเชื่อมั่นทางธุรกิจเลวลง

  ตลอดปี 2551 แม้จะมีปัจจัยทั้งภายในและภายนอกที่ส่งผลกระทบต่อความเชื่อมั่นของธุรกิจ
  แต่อย่างไรก็ดีในปี 2552 ยังคงมีปัจจัยสนับสนุนการขยายตัวของธุรกิจพัฒนาอสังหาริมทรัพย์
  หลายประการดังนี้

-   แนวโน้มการลดลงของอัตราดอกเบี้ย : เนื่องจากสภาวะเศรษฐกิจโลกถดถอย
    รัฐบาลสหรัฐได้ประกาศแผนการช่วยเหลือ ฟื้นฟู และแก้ไขวิกฤติมากมาย
    และเพื่อช่วยเหลือการกระตุ้นเศรษฐกิจดังกล่าว Fed
    ได้ประกาศลดอัตราดอกเบี้ยลงแล้วกว่าร้อยละ 2.75 จากร้อยละ 3.0 เมื่อต้นปี 2551
    เหลือเพียงร้อยละ 0.25
    เป็นการลดอัตราดอกเบี้ยที่รุนแรงเพื่อพยุงสถานการณ์ทางเศรษฐกิจให้ทันท่วงที
    ดังนั้นสำหรับประเทศไทยที่ต้องดำเนินการกระตุ้นและฟื้นฟูเศรษฐกิจเช่นกัน
    คณะกรรมการนโยบายการเงินของธนาคารแห่งประเทศไทยจึงปรับลดอัตราดอกเบี้ยตามตลาดโลกเช่นกัน
    โดยระยะเวลาเพียง 2 เดือนในปี 2552 ได้ประกาศปรับลดอัตราดอกเบี้ยนโยบายลงร้อยละ
    1.25 มาอยู่ที่ระดับร้อยละ 1.50 เพื่อรับมือกับการชะลอตัวทางเศรษฐกิจ
    ซึ่งการปรับลดอัตราดอกเบี้ยนั้นทำให้กำลังซื้อบ้านของผู้บริโภคเพิ่มขึ้น โดยจากตารางที่ 2
    พบว่าหากอัตราดอกเบี้ยลดลงร้อยละ 1 กำลังซื้อที่อยู่อาศัยของผู้บริโภคจะเพิ่มขึ้นถึงร้อยละ
    7.5 สำหรับระยะเวลาสินเชื่อ 20 ปี และเพิ่มขึ้นถึงร้อยละ 8.6 สำหรับระยะเวลา 25 ปี
    นอกจากนี้การลดอัตราดอกเบี้ย ยังส่งผลต่อต้นทุนของผู้ประกอบการอีกด้วย
    จากสถานการณ์เศรษฐกิจที่ชะลอตัวและอัตราเงินเฟ้อที่อยู่ในระดับต่ำ จึงคาดการณ์ว่าในปี
    2552 มีโอกาสที่จะปรับลดอัตราดอกเบี้ยลงอีก เพื่อเป็นกลไกที่จะช่วยกระตุ้นเศรษฐกิจ
    ประกอบกับนโยบายของรัฐบาลไทยต้องการเห็นส่วนต่างอัตราดอกเบี้ยของธนาคารพาณิชย์ไทยหดแคบลง
    เพื่อให้เกิดเม็ดเงินไหลเวียนในระบบเศรษฐกิจ

  ตารางที่ 2 แสดงกำลังซื้อของผู้บริโภคที่เพิ่มขึ้นเมื่ออัตราดอกเบี้ยลดลงในแต่ละระยะเวลาสินเชื่อ

  []

-   มาตรการภาษีเพื่อกระตุ้นและฟื้นฟูเศรษฐกิจของรัฐบาล :
    ภายหลังจากการจัดตั้งคณะรัฐบาลเมื่อวันที่ 17 ธันวาคม 2551
    ซึ่งถือเป็นความหวังของภาคประชาชนและภาคธุรกิจในการช่วยแก้ไขและฟื้นฟูปัญหาด้านเศรษฐกิจ
    หลังจากนั้นไม่เกิน 1
    เดือนรัฐบาลได้มีการจัดสรรงบประมาณรายจ่ายเพิ่มเติมพร้อมประกาศมาตรการกระตุ้นระบบเศรษฐกิจที่ชะลอตัวตามภาวะเศรษฐกิจโลก
    และปัญหาความไม่มั่นคงทางเมือง โดยในวันที่ 13 มกราคม 2552 รัฐบาลได้ประกาศ 18
    มาตรการ และวงเงินอัดฉีดเข้าสู่ระบบ 115,000 ล้านบาท
    ภายใต้แผนงานฟื้นฟูและสร้างความเชื่อมั่นด้านเศรษฐกิจ , แผนงานส่งเสริมรายได้
    พัฒนาคุณภาพชีวิต และความมั่นคงด้านสังคม,
    แผนงานรองรับกรณีฉุกเฉินหรือจำเป็นและรายจ่ายชดเชยเงินคงคลัง และต่อมาในวันที่ 20
    มกราคม 2552 ได้ประกาศมาตรการกระตุ้นเศรษฐกิจเพิ่มอีก 7 มาตรการ รวมเป็นเงิน
    40,000 ล้านบาท รวมเป็น 25 มาตรการกระตุ้นวิกฤติเศรษฐกิจ
    เป็นเงินอัดฉีดเข้าสู่ระบบสูงถึง 155,000 ล้านบาท
    เป็นการเร่งรัดกระตุ้นเศรษฐกิจในระยะเวลาอันสั้นเพื่อบรรเทาปัญหา
    โดยเน้นการเพิ่มรายได้ให้แก่ประชาชน และการกระตุ้นการใช้จ่ายของผู้บริโภค
    เพื่อให้เกิดการไหลเวียนของกระแสเงินและเป็นจักรกลขับเคลื่อนเศรษฐกิจต่อไป

  สำหรับนโยบายกระตุ้นภาคอสังหาริมทรัพย์นั้น
  ในครั้งนี้รัฐบาลมีนโยบายที่ค่อนข้างชัดเจนเมื่อเปรียบเทียบกับอดีตที่ผ่านมา
  โดยได้ประกาศต่ออายุมาตรการลดค่าธรรมเนียมจดทะเบียนโอนกรรมสิทธิ์และค่าจดทะเบียนการจำนองลงเหลือร้อยละ
  0.01 และลดภาษีธุรกิจเฉพาะลงเหลือร้อยละ 0.1 จากเดิมสิ้นสุด 30 มีนาคม 2552 เป็นสิ้นสุด
  29 มีนาคม 2553 นอกจากนี้ยังได้อนุมัติมาตรการให้ผู้โอนบ้านใหม่ในปี 2552
  นำค่าใช้จ่ายในการซื้อบ้านจำนวนไม่เกิน 3 แสนบาท
  ไปลดหย่อนเป็นค่าใช้จ่ายในการคำนวณภาษีด้วย
  ซึ่งเป็นมาตรการกระตุ้นอสังหาริมทรัพย์ที่ให้ประโยชน์มาก
  ซึ่งมาตรการดังกล่าวนอกจากสนับสนุนให้ประชาชนมีที่อยู่อาศัยเป็นของตนเองโดยลดค่าใช้จ่ายและกระตุ้นกำลังซื้อแล้ว
  ยังเป็นการส่งเสริมและเพิ่มสภาพคล่องให้ผู้ประกอบการภาคธุรกิจอสังหาริมทรัพย์อีกด้วย

-   ปริมาณสินค้าพร้อมขาย : ตามที่รัฐบาลได้ประกาศนโยบายกระตุ้นธุรกิจภาคอสังหาริมทรัพย์นั้น
    ซึ่งมีกำหนดระยะเวลาสิ้นสุดนโยบายในปลายปี 2552 และมีนาคม 2553 นั้น
    ทำให้ผู้ประกอบการที่มีสินค้าพร้อมขายจะได้เปรียบคู่แข่งขัน
    เนื่องจากการก่อสร้างที่อยู่อาศัยแนวสูงต้องใช้ระยะเวลาก่อสร้างค่อนข้างนาน
    ทำให้ผู้บริโภคไม่ได้รับประโยชน์จากมาตรการดังกล่าวข้างต้น

-   นโยบายของรัฐบาลเพื่อพัฒนามาตราฐานโครงการจัดสรร : ในช่วง 1-2 ปีที่ผ่านมา
    หน่วยงานราชการหรือหน่วยงานที่เกี่ยวข้องกับการธุรกิจภาคอสังหาริมทรัพย์ต่างๆ
    ได้มีแนวคิดที่จะพัฒนามาตราฐานโครงการจัดสรรขึ้น เช่นการจัดตั้งหน่วยงานกลาง ESCROW
    เพื่อคุ้มครองผู้บริโภค
    หรือนโยบายการออกกฏหมายให้ผู้พัฒนาโครงการขนาดใหญ่ต้องยื่นรายงานผลกระทบสิ่งแวดล้อม
    (EIA ; Environmental Impact Assessment)
    หรือข่าวว่าจะให้ผู้ประกอบการพิจารณาผลกระทบทางสุขภาพ (Health Impact
    Assessment; HIA) ซึ่งแนวคิดดังกล่าวถือว่าเป็นเรื่องดีต่อทั้งผู้ประกอบการและผู้บริโภค
    โดยผู้บริโภคจะมั่นใจต่อการตัดสินใจซื้อ และคุณภาพสินค้าโครงการ
    สำหรับผู้ประกอบการนโยบายดังกล่าวจะเป็นเกณฑ์วัดคุณภาพและความพร้อมของผู้ประกอบการ
    นอกจากนี้ยังทำให้ผู้ประกอบการพัฒนาคุณภาพสินค้าและบริการด้วย

-   เสถียรภาพและความมั่นคงทางการเมือง : ในช่วง 2-3
    ปีที่ผ่านมาประเทศไทยประสบปัญหาทางการเมืองอย่างต่อเนื่อง
    ทั้งกระแสความต้องการการปฏิรูปทางการเมือง,
    การเรียกร้องประชาธิปไตยจากภาคประชาชน โดยเฉพาะอย่างยิ่งในปี 2551
    ซึ่งการเมืองมีความไม่แน่นอนและเปลี่ยนแปลงตลอดเวลา โดยในปี 2551
    มีการแต่งตั้งนายกรัฐมนตรีถึง 3 ครั้ง
    ซึ่งความไม่มั่นคงของคณะรัฐบาลนี้นำมาสู่ความไม่ต่อเนื่องของนโยบายและแผนงานการพัฒนาประเทศ
    แต่อย่างไรก็ตามภายหลังการจัดตั้งคณะรัฐบาลชุดล่าสุดในวันที่ 17 ธันวาคม 2551
    ทำให้เกิดความเชื่อมั่นต่อเสถียรภาพทางการเมือง อีกทั้งนโยบายของรัฐบาลที่มุ่งแก้
    และบรรเทาวิกฤติเศรษฐกิจ ส่งผลให้ประชาชนเชื่อมั่นและยอมรับ
    โดยดัชนีความเชื่อมั่นทางธุรกิจในเดือนมกราคม 2552 ปรับเพิ่มมาอยู่ในระดับ 45.6
    สูงสุดในรอบ 12 เดือน
    สะท้อนให้เห็นถึงความมั่นใจในทิศทางและนโยบายทางเศรษฐกิจของรัฐบาล
    จึงเป็นสัญญาณที่บอกว่าปัญหาการเมืองที่ยืดเยี้อมาตลอด 2-3 ปีนี้บรรเทาลง
    พร้อมกันนี้รัฐบาลยังคงสานต่อนโยบายกระตุ้นเศรษฐกิจผ่านการลงทุนในโครงการขนาดใหญ่
    ซึ่งโครงการดังกล่าวก่อให้เกิดการจ้างงานและสร้างความเชื่อมั่นให้กับประชาชนเป็นการกระตุ้นความเชื่อมั่นในระยะยาว

  ในปี 2552
  การคาดการณ์ภาพรวมของภาวะเศรษฐกิจทั้งในและนอกประเทศจะยังคงชะลอตัวเนื่องจากผลกระทบจากวิกฤติเศรษฐกิจซึ่งลุกลามมาจากประเทศสหรัฐอเมริกา
  แต่อย่างไรก็ตามในช่วงต้นปี 2552
  บรรยากาศการเมืองซึ่งเป็นปัจจัยหลักที่ส่งผลกระทบต่อเศรษฐกิจในประเทศเริ่มสงบเรียบร้อย
  และคาดว่าจะมีความมั่นคงนั้น
  มีแนวโน้มส่งผลดีต่อโอกาสการฟื้นตัวของเศรษฐกิจและการลงทุนไทย
  อีกทั้งความเชื่อมั่นของภาคธุรกิจได้รับปัจจัยบวกจากมาตรการกระตุ้นของรัฐบาล
  ประกอบกับต้นทุนที่ลดลงอันได้แก่ราคาน้ำมัน และอัตราดอกเบี้ยที่ลดลง
  สำหรับภาคธุรกิจอสังหาริมทรัพย์ บริษัทฯ คาดการณ์ว่าปี 2552
  จะเป็นปีหนึ่งที่มีการแข่งขันรุนแรงโดยเฉพาะการใช้กลยุทธ์ด้านราคาเพื่อเร่งระบายสินค้า
  ลดภาระต้นทุน เสริมสภาพคล่องของผู้ประกอบการ
  และตอบสนองความต้องการของผู้บริโภคในภาวะที่ผู้บริโภคระมัดระวังในการจับจ่ายใช้สอย
  ทั้งนี้ปัจจัยบวกดังกล่าวจะส่งผลมายังผู้ประกอบการแต่ละรายมากน้อยเพียงใด
  ขึ้นอยู่กับวิสัยทัศน์และกลยุทธ์ในการบริหารจัดการที่ทันกับสถานการณ์
  รวมถึงความพร้อมและศักยภาพผู้ประกอบการ สำหรับบริษัทฯ
  ซึ่งได้รับผลกระทบจากวิกฤติการณ์ครั้งนี้อย่างหลีกเลี่ยงไม่ได้แต่ก็เป็นโอกาส เนื่องจากบริษัทฯ
  มีสถานะทางธุรกิจและทางการเงินที่เข้มแข็ง
  และมีประสิทธิภาพในการดำเนินการทั้งด้านการตลาด และการบริหาร
  ซึ่งเป็นปัจจัยสร้างความเชื่อมั่นและเพิ่มศักยภาพความสามารถในแข่งขันได้ภายใต้ภาวะเศรษฐกิจในปัจจุบัน

1.  การผลิตหรือการจัดหาผลิตภัณฑ์เพื่อจำหน่าย

ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาด อาทิ
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการ

  วางผังและออกแบบโครงการ

4.  สร้างบ้านตัวอย่าง, สำนักงานขายและสโมสร

  บริษัทฯ
  จะสร้างบ้านตัวอย่างเพื่อให้ลูกค้าเห็นลักษณะและรูปแบบการใช้สอยบ้านรวมทั้งยังเสนอเป็นแนวคิดให้แก่ลูกค้าสำหรับการตกแต่งภายใน
  นอกจากนี้บริษัทฯ
  ยังดำเนินการสร้างสโมสรในโครงการให้แล้วเสร็จก่อนเปิดการขายอย่างเป็นทางการ
  เพื่อให้ลูกค้าสามารถใช้ประโยชน์ในทางสันทนาการ
  และเพื่อความสมบูรณ์ของการอยู่อาศัยอย่างแท้จริง

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการก่อสร้าง

  เนื่องจากบริษัทฯ
  ได้ปรับกลยุทธ์เพื่อเพิ่มความสามารถในการแข่งขันโดยการสร้างบ้านพร้อมอยู่เต็มรูปแบบสำหรับโครงการที่บริษัทฯเปิดการขายตั้งแต่ปี
  2546 เพื่อเป็นการเพิ่มความมั่นใจให้ลูกค้าที่จะเลือกซื้อบ้านในโครงการของบริษัทฯ
  การดำเนินการก่อสร้างมีขั้นตอนดังนี้

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   รับมอบบ้านจากผู้รับเหมาภายหลังจากบริษัทฯ เข้าตรวจสอบคุณภาพ

7.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   บริหารโครงการ ก่อนการจัดตั้งนิติบุคคลหมู่บ้านจัดสรร หรือ นิติบุคคลอาคารชุด (แล้วแต่กรณี)
    จะแล้วเสร็จ บริษัทฯ
    จะบริหารโครงการเพื่อรักษาและคงสภาพแวดล้อมในโครงการเพื่อการอยู่อาศัยที่ดี

-   บริการตรวจสอบและซ่อมบำรุงบ้านของลูกค้าในโครงการ

  ในปี 2551 บริษัทฯ ไม่มีความเสี่ยงเรื่องการพึ่งพาผู้รับเหมารายใดเกินกว่าร้อยละ 30
  ของยอดซื้อ (การว่าจ้าง) รวม

ข้อมูลเกี่ยวกับวัตถุดิบ

1.  ที่ดินเพื่อการพัฒนา

-   แหล่งที่มา

  การจัดหาที่ดินเพื่อการพัฒนาของบริษัทฯ จะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย หรือบริษัทฯ
    อาจเป็นผู้เข้าไปเสนอซื้อ หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัทฯ

-   จากสถาบันการเงิน หรือ บริษัทบริหารสินทรัพย์สถาบันการเงิน
    ซึ่งได้นำสินทรัพย์ที่ได้มีการเจรจารับคืนจากลูกหนี้มาจำหน่าย

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง ซึ่งบริษัทฯ
    ได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา ผู้บริหารของบริษัทฯ
    สามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  ด้วยฐานข้อมูลของบริษัทฯ
  ประกอบกับประสบการณ์และความเชี่ยวชาญในการบริหารทรัพย์สินที่ยากแก่การจัดการ
  (Distress Asset) ช่องทางการเลือกซื้อที่ดินหรือทรัพย์สินอีกแหล่งของบริษัทฯ
  คือจากการประมูลขายทรัพย์สินที่ไม่ก่อให้เกิดรายได้ของสถาบันการเงิน
  หรือบริษัทบริหารสินทรัพย์ต่าง ๆ รวมไปถึงการประมูลขายทอดตลาดทรัพย์สินของกรมบังคับคดี
  อีกด้วย

-   หลักเกณฑ์ในการพิจารณา

  บริษัทฯ มีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทฯ สนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทฯ มาก่อน
  ทั้งนี้เพราะแนวทางในการพัฒนาโครงการของบริษัทฯนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทฯในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพรอบนอกและพื้นที่ประมาณ 1-2 ไร่ต่อโครงการ
  สำหรับโครงการใจกลางเมือง

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทฯมีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกเพื่อประหยัดเวลาในการเดินทางมายังย่านธุรกิจกลางเมือง

2.  วัสดุก่อสร้าง

  การทำสัญญาว่าจ้างผู้รับเหมาก่อสร้าง บริษัทฯจะตกลงว่าจ้างทั้งแรงงานและวัสดุ
  แต่สำหรับวัสดุก่อสร้างบางประเภทที่บริษัทฯ มีอำนาจต่อรองสูง
  บริษัทฯมีนโยบายจะเลือกซื้อวัสดุเหล่านั้นเอง อาทิเช่น สุขภัณฑ์, อุปกรณ์ประตู, ถังบำบัดน้ำเสีย,
  ลิฟท์และวัสดุมุงหลังคา (Metal Sheet) เป็นต้น
  รวมไปถึงกรณีที่วัสดุบางรายการประสบภาวะขาดแคลน บริษัทฯ
  จะช่วยผู้รับเหมาในการซื้อและจัดหาวัสดุก่อสร้างเหล่านั้นด้วยเพื่อแก้ปัญหาการขาดแคลนและบริหารต้นทุนให้มีประสิทธิภาพ
  นอกจากนี้บริษัทฯยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  โดยจะหารือเกี่ยวกับคุณภาพ ความคงทน และราคาของวัสดุก่อสร้างต่างๆ
  ร่วมกันกับบริษัทที่ปรึกษาด้านการบริหารการก่อสร้าง ซึ่งเป็นบริษัทที่ปรึกษาอิสระที่มีความสามารถ
  ความชำนาญสูง และเป็นที่น่าเชื่อถือ